21. ΑΝΑΓΚ. ΝΟΜΟΣ υπ’ αριθ. 366 της 9/12 Δεκ. 1936 (ΦΕΚ Α΄ 541) Περί συμπληρώσεως διατάξεων της Νομοθεσίας «περί Μετοχικού Ταμείου Στρατού» και διαλύσεως της Ελληνικής Στρατιωτικής Ενώσεως (Συν.Π.Ε.). Άρθρ.1-4.(Διαλύεται ο συνεταιρισμός «Ελληνική Στρατιωτική Ένωσις Συν.Π.Ε.» της περιουσίας του μεταβιβαζομένης εις το Μ.Τ.Σ. Εις τούτο μεταφέρεται και το προσωπικόν του διαλυομένου συνεταιρισμού). Άρθρ.5.-1.Παρέχεται εις το Μετοχικόν Ταμείον Στρατού το δικαίωμα να ιδρύση εν Αθήναις και ταις Επαρχίαις, Πρατήρια, Εργαστήρια, Εργοστάσια και Αποθήκας, επί τω τέλει όπως προμηθεύεται χονδρικώς εκ τε του Εξωτερικού και του Εσωτερικού και μεταπωλεί λιανικώς, επί καθαρώ κέρδει μη υπερβαίνοντι το 9%. α) Εις άπαντας του Μετόχους, Μερισματούχους και Υπαλλήλους του Μετοχικού Ταμείου Στρατού, β) Εις άπαντας τους Αξιωματικούς εν ενεργεία μονίμους και Ανθυπασπιστάς, Θαλάσσης, Αεροπορίας, Χωροφυλακής και άπαν το προσωπικόν της Αστυνομίας Πόλεων, ως και τους εν αποστρατεία τοιούτους, καθώς και εις τας ορφανικάς αυτών οικογενείας, εφ’ όσον όμως δικαιούνται μερίσματος παρά του Μετοχικού Ταμείου Στρατού και του τοιούτου του Βασιλικού Ναυτικού, άπαντα τα είδη των ατομικών και οικογενειακών αναγκών οίον: είδη ιματισμού, υποδήσεως και επαγγελματικής χρήσεως. 2.Προς εκπλήρωσιν του άνω σκοπού το Μετοχικόν Ταμείον Στρατού θα ιδρύση παρ’ αυτώ και τρίτην Διεύθυνσιν υπό στοιχ. Γ΄ υφ’ ην υπαχθήσονται άπασαι αι Υπηρεσίαι αίτινες θα συγκροτηθώσι δια την λειτουργίαν των ως άνω ιδρυθησομένων Πρατηρίων, Εργαστηρίων, Εργοστασίων και Αποθηκών. 3.Τα της Οργανώσεως των Υπηρεσιών των Πρατηρίων κλπ. κανονισθήσονται δι’ αποφάσεως του Διοικητικού Συμβουλίου του Μετοχικού Ταμείου Στρατού βάσει προτάσεων του Γενικού Διευθυντού αυτού. 4.(Προσωρινής ισχύος). Σελ. 1488(α) Τεύχος Ζ62 – Σελ. 132 Άρθρ.6.-«1.Το Μ.Τ.Στρατού παρέχει εις άπαντας τους εν τω προηγουμένω άρθρ. 5 διαλαμβανομένους πιστώσεις εις εμπορεύματα, δια μεν τους εν ενεργεία μέχρις αποδοχών ενός μηνός και ημίσεος δια τους αγάμους και δύο δια τους εγγάμους. Δια δε τους εν αποστρατεία το ποσόν της εις τούτους χορηγουμένης πιστώσεως περιορίζεται εις τον βασικόν μισθόν των αντιστοίχων βαθμών εν ενεργεία». Η παρ. 1 ετροποποιήθη ως άνω δια του άρθρ. 18 παρ. 1 Α.Ν. 559/1937. 2.Αι πιστώσεις αύται εξοφλούνται δια μηνιαίων κρατήσεων εκ του μισθού ενεργείας ή του μερίσματος των Μετοχικών Ταμείων εις προθεσμίας καθοριζομένας εκάστοτε υπό του Διοικητικού Συμβουλίου του Μετοχικού Ταμείου Στρατού κατά την κρίσιν αυτού, μη δυναμένας όμως να υπερβώσι τους 15 μήνας. «Προκειμένου περί αποστράτων και εν ανεπαρκεία του μερίσματός των, η κράτησις ενεργείται και εκ της απολαμβανομένης συντάξεώς των». Τα εντός « » προσετέθησαν δια του άρθρ. 18 παρ. 2 Α.Ν. 559/1937. 3.Προς μείζονα ασφάλειαν των ως άνω χορηγουμένων πιστώσεων δύναται το Μετοχικόν Ταμείον Στρατού, δια τους εν ενεργεία δικαιούχους, να ζητήση παρά τούτων και την εκχώρησιν μέρους εκ του βοηθήματος όπερ θα λάβωσιν ούτοι εξερχόμενοι εκ της ενεργού καταστάσεως εκ του Ταμείου Αλληλοβοηθείας Αξιωματικών και Ανθυπασπιστών Στρατού της Ξηράς, Χωροφυλακής του Βασιλικού Ναυτικού. 4.Ομοίως επιτρέπεται εις το Μετοχικόν Ταμείον Στρατού να πωλή εμπορεύματα τοις μετρητοίς, αλλά μόνον εις τους εν άρθρ. 5 διαλαμβανομένους. 5.Το Μετοχικόν Ταμείου Στρατού ασκεί προνομιακώς το δικαίωμα της επί πιστώσει προμηθείας ειδών εις τους εν άρθρ. 5 του παρόντος διαλαμβανομένους, απαγορευομένης της ιδρύσεως συνεταιρισμού έχοντος τον αυτόν σκοπόν. 36.Σ.α.21 Μετοχικό Ταμείο Στρατού 6.Το Διοικητικόν Συμβούλιον του Μετοχικού Ταμείου Στρατού, δύναται να διαγράφη πάντα πιστούχον όστις απεδείχθη ότι πώλησε ή φοραθή πωλών το δικαίωμα της πιστώσεώς του εις οιονδήποτε άλλον ή αν ούτος ηγόρασε τοις μετρητοίς δια λογαριασμόν τρίτου μη διαλαμβανομένου εις το άρθρ. 5 του παρόντος. Το αυτό δικαίωμα έχει και επί του αγοράζοντος αν και ούτος είναι πιστούχος. Εις τας άνω περιπτώσεις, εφ’ όσον πρόκειται περί Αξιωματικών εν ενεργεία εφαρμόζει το άρθρ. 32 του Νόμου της 25-1-1936 περί καταστάσεως Αξιωματικών, εφ’ όσον δε πρόκειται περί τοιούτων εν αποστρατείά το Μετοχικόν Ταμείον Στρατού δικαιούται να κατάσχη ολόκληρον το τίμημα του εμπορεύματος εις βάρος του μερίσματος. Ο εν αποστρατεία πιστούχος όστις ήθελε λάβη την δικαιουμένην πίστωσιν και δολίως ήθελε διαθέση ταύτην εις τρίτον ή όστις ήθελε αγοράση τοις μετρητοίς δια λογαριασμόν τρίτου μη δικαιουμένου, θα εισάγηται δια την πράξιν ταύτην και μόνον ενώπιον του Πλημμελειοδικείου και θα τιμωρήται δια ποινής φυλακίσεως ενός έως έξ μηνών, επιφυλασσομένων των βαρυτέρων συνεπειών του Κ.Π.Νόμου αν ήθελον προκύψει τοιαύται. Άρθρ.7.-1.Οι Ταμίαι ή αι Ταμιακαί Επιτροπαί των Σωμάτων, Στρατιωτικών Καταστημάτων και Υπηρεσιών δια τους εν ενεργεία Αξιωματικούς του Στρατού το Υπουργείον Ναυτικών και αι λοιπαί Ναυτικαί Αρχαί και Υπηρεσίαι δια τους εν ενεργεία Αξιωματικούς του Β.Ναυτικού, οι Ταμίαι ή αι Ταμιακαί Επιτροπαί δια τους Αξιωματικούς Αεροπορίας, Χωροφυλακής και Αστυνομίας Πόλεων, οφείλουσιν από της προς ταύτας κοινοποιήσεως υπό του Μετοχικού Ταεμίου Στρατού της οφειλής οιουδήποτε των παρά τούτων μισθοδοτουμένων να ενεργώσι κανονικώς την κατά μήνα κράτησιν μέχρις ολοσχερούς εξοφλήσεως της οφειλής. 2.Προκειμένου περί Αξιωματικού εν ενεργεία μετατιθεμένου, αι αυταί Αρχαί, οφείλουσι να κοινοποιώσιν απαραιτήτως δια του φύλλου διακοπής μισθοδοσίας δια τους Αξιωματικού του Στρατού, Χωροφυλακής, Αεροπορίας και Αστυνομίας Πόλεων ή του φύλλου πορείας δια τους Αξιωματικούς του Ναυτικού, το τυχόν κατά την ημέραν της μεταθέσεως απομένον υπόλοιπον χρέους, ως και την κεκανονισμένην μηνιαίαν κράτησιν προς γνώσιν της εις ην ο αξιωματικός ούτος μετατίθεται Αρχής, υποχρέου από της στιγμής ταύτης εις την ενέργειαν της καθορισμένης κρατήσεως. 3.Το Μετοχικόν Ταμείον του Β.Ναυτικού ή άλλου Ταμείου του Β.Ναυτικού καταβάλλον μερίσματα ή άλλα βοηθήματα κλπ. εις αποστράτους Αξιωματικούς ή ορφανικάς οικογενείας, οφείλουσιν από της προς ταύτα γνωστοποιήσεως οφειλής μερισματούχους των να ενεργώσιν ανελλιπώς τας σχετικάς κρατήσεις. 4.Αι ως άνω παρά των διαφόρων Αρχών ενεργούμεναι υπέρ του Μετοχικού Ταμείου Στρατού κρατήσεις, κατατίθενται παρ’ αυτών αμέσως, εις το Κατάστημα του Μετοχικού Ταμείου Στρατού δια τας ενταύθα εδρευούσας Αρχάς, εις τα κατά τόπους δε Υποκαταστήματα της Ε.Τ.Ε. και εις ίδιον λογαριασμόν «Πρατήρια Μ.Τ.Σ. « δια τας Αρχάς τας εν Επαρχίαις εδρευούσας. Άρθρ.8.-Πάσα αδικαιολόγητος παράβασις της ανωτέρω υποχρεώσεως των Ταμειακών Επιτροπών, Ταμιών, Διαχειριστών Χρηματικού κλπ. εν γένει αρμοδίων οργάνων, τιμωρείται δια πειθαρχικής ποινής υπό των αρμοδίων Υπουργών και συνεπάγεται την πληρωμήν τόκου υπερημερίας εις το Μετοχικόν Ταμείον Στρατού, κατόπιν αποφάσεως των αρμοδίων Υπουργών. Άρθρ.9.-Τα χρέη των αποβιούντων Στρατιωτικών είτε εν ενεργεία είτε εν αποστρατεία Ξηράς, Θαλάσσης, Αεροπορίας, Χωροφυλακής και Αστυνομίας Πόλεων, μεταβιβάζονται εις τους διαδόχους τούτων και κρατούνται εκ του καταβαλλομένου εις αυτούς μερίσματος. Τα οπωσδήποτε εγκαταλειπόμενα χρέη εκ χορηγηθεισών πιστώσεων, εισπράττονται κατά τας διατάξεις περί εισπράξεως των λοιπών χρεών προς το Μετοχικόν Ταμείον Στρατού. Άρθρ.10.-Αι λεπτομέρειαι της εφαρμογής του παρόντος Νόμου, η καθ’ όλου λειτουργία της νεοσυνισταμένης «Διευθύνσεως Γ΄», οι όροι των εργασιών και λοιπαί λεπτομέρειαι, θέλουσι ρυθμισθή δια Κανονισμού Εσωτερικής Υπηρεσίας, συνταχθησομένου υπό του Διοικητικού Συμβουλίου του Μετοχικού Ταμείου Στρατού εντός τριών μηνών. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 